
PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA NDËRTIMI I SHKOLLËS SË MESME DHE TË KONVIKTIT, NË QYTETIN E PESHKOPISË, dIBËR

             Në mbështetje të nenit 100 të Kushtetutës, të neneve 5, pika 1, 20 e 21, të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, dhe të nenit 8 të  ligjit nr.9836, datë 26.11.2007 “Për Buxhetin e Shtetit të vitit 2008”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1.  Shpronësimin, për interes publik, të pronarit të pasurisë së paluajtshme, pronë private, që preken nga ndërtimi i shkollës së mesme dhe të konviktit, në qytetin e Peshkopisë, Dibër.
2.  Shpronësimi të bëhet në favor të bashkisë së Peshkopisë.
3.  Pronari i pasurivsë së paluajtshme, pronë private, që shpronësohet, të kompensohet në vlerë të plotë, sipas masës përkatëse që paraqitet në tabelën, që i bashkëlidhet këtij vendimi, si pjesë përbërëse e tij, për sipërfaqen 5 500 (pesë mijë e pesëqind) m2, tokë truall, e vlerësuar me 5 000 (pesë mijë) lekë m2, në shumën e përgjithshme 27 500 000 (njëzet e shtatë milionë e pesëqind mijë) lekë.
4.  Shpenzimet procedurale, në shumën 193 500 (njëqind e nëntëdhjetë e tre mijë e pesëqind) lekë, të përballohen nga bashkia e Peshkopisë.
5.  Vlera totale e shpronësimit, 27 500 000 (njëzet e shtatë milionë e pesëqind mijë) lekë, të përballohet nga llogaria speciale, e krijuar si transfertë kapitale për t’u përdorur për shpronësimet.
6.  Shpronësimi të fillojë  dhe të përfundojë brenda muajit nëntor 2008.
7.  Punimet për ndërtimin e shkollës së mesme dhe të konviktit të fillojnë më 1.6.2009 dhe të përfundojnë brenda datës 31.12.2010.
8.  Bashkia e Peshkopisë të bëjë likuidimin e pronarit, brenda afatit të parashikuar në pikën 6 të këtij vendimi.
9. Ngarkohen Ministria e Arsimit dhe Shkencës dhe bashkia e Peshkopisë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali  Berisha

LISTA E PRONARËVE QË DO TË SHPRONËSOHEN SI REZULTAT I NDËRTIMIT TË SHKOLLËS SË MESME DHE KONVIKTIT NË BASHKINË E PESHKOPISË

	Pronari
	Z.K
	Nr. pas.
	Sip.truall
	Çmimi
truall lek/m2

	Vlera e
tokës (lekë)
	Vlera totale e shpronësimit
(lekë)

	Asllan Halit Hoxha
(Kuçka)
	2932
	10/27,
10/29
	5 500
	5 000
	27 500 000
	27 500 000




Vlera totale e shpronësimit është 27 500 000 (njëzet e shtatë milionë e pesëqind mijë) lekë. 

